আইন জালুতের যুদ্ধ
আইন জালুতের যুদ্ধ ১২৬০ সালের ৩ সেপ্টেম্বর সংঘটিত হয়। এই যুদ্ধ দক্ষিণপূর্ব গ্যালিলিতে জাজরিল উপত্যকার আইন জালুতে মামলুক ও মঙ্গোলদের মধ্যে সংঘটিত হয়েছিল। যুদ্ধে পরাজয়ের ফলে মঙ্গোলদের সাম্রাজ্য বিস্তার থেমে যায়।
আনবারের যুদ্ধ
আনবারের যুদ্ধ প্রাচীন ব্যাবিলন শহরের ৮০ মাইল দূরে অবস্থিত আনবার নামক স্থানে খালিদ বিন ওয়ালিদের নেতৃত্বাধীন মুসলিম ও সাসানীয় সাম্রাজ্যের সেনাদের মধ্যে সংঘটিত হয়। খালিদ সাসানীয়দেরকে শহরের দুর্গে অবরোধ করেন। এর শক্ত দুর্গপ্রাচীর ছিল। অনেক মুসলিম তীরন্দাজ এতে অংশ নেয়। পারসিয়ান গভর্নর শিরজাদ আত্মসমর্পণ করে এবং তাকে চলে যাওয়ার অনুমতি দেয়া হয়।